Atkvæðagreiðsla um sérkjarasamning félagsmanna hjá Flugfélagi Íslands Ákveðið hefur verið að viðhafa atkvæðagreiðslu á kjörstað sbr. 9. gr. reglugerðar um atkvæðagreiðslu meðal félagsmanna aðildarfélaga ASÍ . Greidd verða atkvæði um að samþykkja eða hafna sérkjarasamningi milli VR / LÍV og Samtaka atvinnulífsins vegna almenns skrifstofufólks og þeirra sem vinna vaktavinnu í farþegaafgreiðslu og þjónustu hjá Flugfélagi Íslands . Undirritaður var nýr sérkjarasamningur vegna félagsmanna VR , LÍV sem starfa hjá Flugfélagi Íslands í gær þann 12. júní 2019 . Gildistími samningsins er frá 1. maí 2019 til 1. nóvember 2022 og er hann hluti af aðalkjarasamningi aðila . Félagsmenn eru hvattir til að kynna sér samninginn og taka þátt í atkvæðagreiðslunni sem er haldin hjá Flugfélagi Íslands á Akureyrarflugvelli og á skrifstofu FVSA . Atkvæðagreiðslan fer fram dagana 18. og 19. júní 2019 milli kl. 9:00 og 16:00 báða daga . Hjá Flugfélagi Íslands á Akureyrarflugvelli verða atkvæðaseðlar og kjörkassi frá kl. 13:30 til 14:30 18. og 19. júní 2019 . Og svo á skrifstofu FVSA frá kl. 9:00 og 16:00 báða dagana . Allir félagsmenn FVSA sem eru starfsmenn Flugfélags Íslands eru hvattir til að taka þátt í atkvæðagreiðslunni .